čovaním Rome.
Hoci ide o stratégiu v reálnom čase, ničím nepripomína moderné klony legendárnej Dune 2. Naopak, iba zvládnutie jej základov potrvá tak dlho, ako je bežná celková hracia doba dnešných hier. Okrem samozrejmého vedenia ozbrojených konfliktov vás čaká hromada diplomacie, vnútroštátnej politiky, výskumu a obchodu.
Hra zachytáva reálne dejiny antického sveta medzi rokmi 264 až 27 pred naším letopočtom. Sami si môžete vybrať, od ktorého historického míľnika do deja vstúpite. Potom je na vás, ako ovplyvníte virtuálny dejepis. Dušičku amatérskeho historika obľubujúceho scenáre "čo by sa stalo keby" uspokojí hra vrcholne.
Možno najdôležitejšou činnosťou v hre je "personalistika". Na miesta guvernérov provincií či vedcov, alebo vojvodcov treba obsadzovať ľudí s vhodnými charakteristikami a s pozitívnymi vzťahmi s ostatnými predstavenými ríše. Nikto netúži po občianskej vojne. Správne dosadení ľudia podstatne zvyšujú výkon ekonomiky či vojenských schopností. Autori sa rozhodli niektoré prvky hry decentne zjednodušiť a spríjemniť ovládanie. Úplne sa to nepodarilo, ale aj tak sú mikromanažérske úlohy pri budovaní miest, armád a obchodných ciest o riadny kus jednoduchšie. Škoda, že občas skvelý pocit najmä z politických možností hry kazia nelogickosti a čudné reakcie umelej inteligencie.
Grafické spracovanie nie je zázračné, ale o posun technologických hraníc sa ani nesnaží. Svoju úlohu však plní skvelo a navyše nekladie zbytočne vysoké nároky na výkon počítača. Zvuková kulisa tiež nesklame.
Dá sa takto špecifickej hre vôbec niečo výraznejšie vyčítať? Možno chýbajúci rozsah predošlých dielov série a pretrvávajúce mušky celého konceptu. Pre trpezlivých milovníkov histórie však ide o jednoznačnú voľbu.
Odporúčaná konfigurácia: Procesor 2 GHz, 1 GB RAM, 256 MB grafická karta.
Viac o počítačových hrách nájdete na hry.sme.sk